**Ενότητα 1η – Ασκήσεις Libre Writer**

# Άσκηση 1η

1. Να ξεκινήσετε το Libre Writer και να πληκτρολογήσετε το παρακάτω κείμενο:

Αυτή είναι μία άσκηση πληκτρολόγησης κειμένου. Ο χρήστης πρέπει να μάθει να πληκτρολογεί σωστά και να μην κάνει λάθη. Η γλώσσα αλλάζει από τα ελληνικά στα αγγλικά και αντίστροφα με τον αριστερό συνδυασμό πλήκτρων Alt+Shift. Ο τόνος εισάγεται με το πλήκτρο στα δεξιά του γράμματος L και μετά την πληκτρολόγηση του φωνήεντος που θέλουμε. Τα διαλυτικά εισάγονται με το συνδυασμό πλήκτρων Shift+τόνος και μετά την πληκτρολόγηση του «ι» ή του «υ». Τόνος και διαλυτικά μαζί εισάγονται με το συνδυασμό πλήκτρων δεξί-Alt+τόνος και μετά την πληκτρολόγηση του «ι» ή του «υ». Για το λόγο αυτό, η άσκηση περιλαμβάνει λέξεις με διαλυτικά, όπως ευρωπαϊκός, μαϊμού, καθώς και λέξεις με διαλυτικά και τόνο, όπως καΐκι, σαΐνι.

1. Να αποθηκεύσετε το έγγραφο στην επιφάνεια εργασίας με όνομα **Πληκτρολόγηση**.

# Άσκηση 2

**. Μορφοποίηση Χαρακτήρων:** Στην παρακάτω παράγραφο εφαρμόστε τις ακόλουθες μορφοποιήσεις:

**- Font:** Verdana , **Μέγεθος:** 14

- Οι λέξεις "επεξεργασία κειμένου" με έντονα και πλαγιαστά γράμματα.

- Οι λέξεις "πληκτρολόγηση" , "μορφοποίηση" και "ειδικότερη επεξεργασία" και "εκτύπωση" με πλαγιαστά γράμματα χρώματος μπλε.

Με την εμφάνιση των υπολογιστών η επεξεργασία κειμένου απέκτησε ιδιαίτερο νόημα, και όταν σήμερα μιλάμε για επεξεργασία κειμένου εννοούμε ένα πλήθος ενεργειών που ξεκινούν από την πληκτρολόγηση του κειμένου, προχωρούν στη μορφοποίησή του και στην ειδικότερη επεξεργασία του και καταλήγουν στην εκτύπωσή του

# Άσκηση 3η

Ο φασιανός συνέχισε να βολτάρει κατά μήκος της δενδροστοιχίας που χώριζε το δρόμο από το αλσύλλιο, με το λαιμό υψωμένο, κουνώντας το κεφάλι του πίσω μπρος.

Ο Σάιμον ανάσανε βαθιά και ξεροκατάπιε.

Το χαρούμενο περπάτημα του φασιανού ξαφνικά επιβραδύνθηκε. Ανέκοψε το καμαρωτό του βάδισμα και τίναξε το κεφάλι του με δυσπιστία προς τα εμπρός.

Ο Σάιμον ξαναανάσανε βαθιά και ξεροκατάπιε.

***Δουλεύοντας στο παραπάνω κείμενο, καταλήξτε στην παρακάτω μορφή.***



# Άσκηση 4η

**Πινέλο Μορφοποίησης:** Με χρήση του πινέλου μορφοποίησης αντιγράψτε τη μορφοποίηση της πρώτης παραγράφου στη δεύτερη

**Με την εμφάνιση των υπολογιστών η επεξεργασία κειμένου απέκτησε ιδιαίτερο νόημα, και όταν σήμερα μιλάμε για επεξεργασία κειμένου εννοούμε ένα πλήθος ενεργειών που ξεκινούν από την πληκτρολόγηση του κειμένου, προχωρούν στη μορφοποίησή του και στην ειδικότερη επεξεργασία του και καταλήγουν στην εκτύπωσή του**

Τα πλεονεκτήματα της επεξεργασίας κειμένου στον υπολογιστή, σε σχέση με τον παραδοσιακό τρόπο του γραψίματος με το χέρι, ή ακόμα σε σχέση με το γράψιμο στη γραφομηχανή, είναι τεράστια. Αναφέροντας τα σημαντικότερα από αυτά θα σταθούμε στα εξής.